Atklāta konkursa 
“Transporta būvju ikdienas uzturēšana no 2024.gada līdz 2029.gadam, Rīgā”
 ID Nr. CAIP 2024/04

Atbildes uz 22.05.2024. iesniegtajiem jautājumiem 


Jautājums:

1. Darbu daudzumos tiltu sadaļā darbu apjomiem ir norādītas šādas mērvienības:
	Nr.p.k.
	Specifikāciju Nr.
	Darbu veids
	Mērvie-nība

	6.1.1.
	RS 7.1.2.
	Lietus ūdens noteču skalošana 
	gab.

	6.1.5.
	RS 7.1.3.
	"Akvadrain" kanālu tīrīšana un skalošana
	m

	6.2.1.
	RTS - 54
	Lietus ūdens pieņēmēju tīrīšana gājēju tuneļos 
	m²



Kāpēc pozīcijām 6.1.1.; 6.1.5.; 6.2.1. ir dažādas apjomu uzskaites mērvienības un kā aprēķināt norādīto pozīciju tīrīšanas darba izmaksas ? 

Atbilde:
Komisija skaidro, ka apjomu uzskaites mērvienības ir noteiktas atbilstoši specifikāciju prasībām (specifikāciju nosaukums un numurs norādīti kolonnā “Specifikāciju Nr.”). 
Pozīcijā 6.1.1. paredz skalošanas darbu veikšanu tilta konstrukcijā iebūvētajām vertikālajām lietus ūdens notecēm, kuras tiek uzskaitītas gabalos, jo attiecīgo noteču izmēra parametri nav mainīgi. 
Pozīcijā 6.1.5. paredz tīrīšanas un skalošanas darbu veikšanu “Akvadrain” tipa ūdens novadīšanas kanāliem, kuriem ir nemainīgs platums, bet dažāds garums.
Pozīcijā 6.2.1. paredz tīrīšanas darbu veikšanu gājēju tuneļa grīdas līmenī gar apakšējo trepju pakāpienu izvietotajiem lietus ūdens pieņēmējiem. Dažādos tuneļos attiecīgajiem pieņēmējiem ir atšķirīga forma, kā rezultātā ir mainīga tīrīšanas kvadratūra.

